Hofaansoek om Valke-baas te stuit | Maroela Media
Hofaansoek om Valke-baas te stuit
Die Helen Suzman-stigting (HSF) en die organisasie Freedom Under Law (FUL) gaan 'n aansoek bring om 'n hofinterdik te bekom om die hoof van die Valke te verhoed om sy pligte uit te voer.
Die twee organisasies het in 'n gesamentlike persverklaring gesê hulle wil genl.maj. Berning Ntlemeza verhoed om sy mag as Valke-hoof op enige manier uit te oefen tot die besluit om hom aan te stel hersien kan word.
"Genl.maj. Ntlemeza is aangestel in die hoogste pos van die republiek se korrupsie- en misdaadbestrydingseenheid, ondanks verdoemende geregtelike bevindinge wat sy integriteit, eerlikheid en toepaslikheid om hierdie amp te beklee, bevraagteken. Sowel die HSF as FUL meen, gegrond op die redes wat die kantoor van die minister [Nkosinathi Nhleko] verskaf het, dat die geregtelike bevindinge nie enigsins, of behoorlik, in oorweging geneem is nie," lui die verklaring.
"Indien dit wel in aanmerking geneem is, sou Ntlemeza nooit aangestel gewees het nie."
Die verklaring het dit nie duidelik gemaak waar die hofaansoek ingedien sal word nie, maar aangesien Ntlemeza in Pretoria gesetel is, is dit waarskynlik dat dit by die stad se hooggeregshof ingedien sal word.
Berning Ntlemeza Pretoria
Dermiljoene om skade by universiteite te herstel
Wonder nogal of die Guptas nie daar ook n hand in die pie het nie!
Dit is presies wat ALMAL nou wil weet!!
Daarom is dit interessant dat die van "Gupta" beten om te heers of te beskerm. Klink na 'n slang in die valkehok.